als_Latn dik_Latn sag_Latn
Në ndeshjen e sotme miqësore, trajneri Xhani De Biazi do të ketë një listë të konsiderueshme mungesash. I pari është portieri Etrit Berisha, i cili është i pezulluar që pas ndëshkimit nga sfida me Izraelin.
Gjithashtu, mungesë e rëndësishme në këtë përballje, por sidomos në atë ndaj Izraelit, do të jetë ajo e kapitenit Ansi Agolli. Mbrojtësi i linjës së majtë ka plotësuar numrin me dy kartonë të verdhë dhe nuk mund të jetë në dispozicion.
Shkak tjetër është ai që e ka ndalur Bekim Balajn që të jetë në këtë grumbullim. Sulmuesi i Terek Groznit ka pësuar një lëndim dhe për këtë nuk është përfshirë në listën e të grumbulluarve për Luksemburgun dhe Izraelin.
Në sfidën e sotme nuk do të jenë të grumbulluar as dy lojtarë të tjerë. Bëhet fjalë për Asdren Llullakun dhe Jahmir Hykën.
I pari ka pasur dje një ndeshje në kampionatin kazak me Astanën që ka fituar 4-0, ndërkohë që futbollisti, i cili aktivizohet në kampionatin amerikan të futbollit (MLS) ka pasur angazhime me Sant Hoze Ërthkuejks. Të dy lojtarët do të bashkohen me Kombëtaren në Stamboll, pas datës 5 qershor.
als_Latn als_Latn als_Latn als_Latn als_Latn